amanoisuno/poet huggingface dataset:
獨不見 戴叔倫
前宮路非遠，舊苑春將遍。玉戶看早梅，雕梁數飛燕。身輕逐舞袖，香暖傳歌扇。自和秋風詞，長侍昭陽殿。誰信後庭人，年年獨不見。
去婦怨 戴叔倫
出戶不敢啼，風悲日淒淒。心知恩義絕，誰忍分明別。下阪車轔轔，畏逢鄉里親。空持床前幔，卻寄家中人。忽辭王吉去，為是秋胡死。若比今日情，煩冤不相似。
古意 戴叔倫
悠悠南山雲，濯濯東流水。念我平生歡，托居在東裏。失既不足憂，得亦不為喜。安貧固其然，處賤寧獨恥。雲閑虛我心，水清澹吾味。雲水俱無心，斯可長伉儷。
南野 戴叔倫
治田長山下，引流坦溪曲。東山有遺塋，南野起新築。家世素業儒，子孫鄙食祿。披雲朝出耕，帶月夜歸讀。身勩竟亡疲，團團欣在目。野芳綠可采，泉美清可掬。茂樹延晚涼，早田候秋熟。茶烹松火紅，酒吸荷杯綠。解佩臨清池，撫琴看修竹。此懷誰與同，此樂君所獨。
曾游 戴叔倫
泊舟古城下，高閣快登眺。大江會彭蠡，群峰豁玄嶠。清影涵空明，黛色凝遠照。碑留太史書，詞刻長公調。絕粒感楚囚，丹衷猶照耀。懷哉不可招，憑闌一悲嘯。
江行 戴叔倫
漾舟晴川裏，掛席候風生。臨泛何容與，愛此江水清。蘆洲隱遙嶂，露日映孤城。自顧疏野性，屢忘鷗鳥情。聊複于時顧，暫欲解塵纓。驅馳非吾願，虛懷浩已盈。
孤鴻篇 戴叔倫
江上雙飛鴻，飲啄行相隨。翔風一何厲，中道傷其雌。顧影明月下，哀鳴聲正悲。已無矰繳患，豈乏稻粱資。嗈嗈慕儔匹，遠集清江湄。中有孤文鵷，翩翩好容儀。共欣相知遇，畢志同棲遲。野田鴟鴞鳥，相妒複相疑。鴻志不汝較，奮翼起高飛。焉隨腐鼠欲，負此雲霄期。
感懷二首 戴叔倫
尺帛無長裁，淺水無長流。水淺易成枯，帛短誰人收。人生取捨間，趨競固非優。舊交跡雖疏，中心自雲稠。新交意雖密，中道生怨尤。踟躕複踟躕，世路今悠悠。主人飲君酒，勸君弗相違。但當盡弘量，觴至無複辭。人生百年中，會合能幾時。不見枝上花，昨滿今漸稀。花落還再開，人老無少期。古來賢達士，飲酒不復疑。
喜雨 戴叔倫
閒居倦時燠，開軒俯平林。雷聲殷遙空，雲氣布層陰。川上風雨來，灑然滌煩襟。田家共歡笑，溝澮亦已深。團團聚鄰曲，鬥酒相與斟。樵歌野田中，漁釣滄江潯。蒼天暨有念，悠悠終我心。
歎葵花 戴叔倫
今日見花落，明日見花開。花開能向日，花落委蒼苔。自不同凡卉，看時幾日回。
從軍行 戴叔倫
丈夫四方志，結髮事遠遊。遠遊歷燕薊，獨戍邊城陬。西風壟水寒，明月關山悠。酬恩仗孤劍，十年弊貂裘。封侯屬何人，蹉跎雪盈頭。老馬思故櫪，窮鱗憶深流。彈鋏動深慨，浩歌氣橫秋。報國期努力，功名良見收。
九日與敬處士左學士同賦采菊上東山便為首句 戴叔倫
采菊上東山，山高路非遠。江湖乍遼夐，城郭亦在眼。晝日市井喧，閏年禾稼晚。開尊會佳客，長嘯臨絕巘。戲鶴唳且閑，斷雲輕不卷。鄉心各萬里，醉話時一展。喬木列遙天，殘陽貫平阪。徒憂征車重，自笑謀慮淺。卻顧郡齋中，寄傲與君同。
奉天酬別鄭諫議雲逵、盧拾遺景亮見別之作 戴叔倫
巨孽盜都城，傳聞天下驚。陪臣九江畔，走馬來赴難。伏奏見龍顏，旋持手詔還。單車不可駐，朱檻未遑攀。故人出相餞，共悲行路難。臨岐荷贈言，對酒獨傷魂。世故山川險，憂多思慮昏。重陰蔽芳月，疊嶺明舊雪。泥積轍更深，木冰花不發。鄭君間世賢，忠孝乃雙全。大義棄妻子，至淳易生死。知心三四人，越境千餘裏。駿馬帳前發，驚塵路傍起。樓頭俯首看，莫敢相留止。拜闕奏良圖，留中沃聖謨。洗兵救衛郡，誘敵討幽都。名亞典屬國，良選諫大夫。從容九霄上，談笑授陰符。盧生富才術，特立居近密。采掇獻吾君，朝廷視聽新。寬饒狂自比，汲黯直為鄰。就列繼三事，主文當七人。可憐長守道，不覺五逢春。昔去城南陌，各為天際客。關河煙霧深，寸步音塵隔。羈旅忽相遇，別離又茲夕。前悲涕未幹，後喜心已戚。而我方老大，頗為風眩迫。夫君並少年，何爾鬢須白。惆悵語不盡，裴回情轉劇。一尊自共持，以慰長相憶。
梧桐 戴叔倫
亭亭南軒外，貞幹修且直。廣葉結青陰，繁花連素色。天資韶雅性，不愧知音識。
孤石 戴叔倫
迥若千仞峰，孤危不盈尺。早晚他山來，猶帶煙雨跡。貞堅自有分，不亂和氏璧。
花 戴叔倫
花發炎景中，芳春獨能久。因風任開落，向日無先後。若待秋霜來，蘭蓀共何有。
竹 戴叔倫
卷籜正離披，新枝複蒙密。翛翛月下聞，褭褭林際出。豈獨對芳菲，終年色如一。
懷素上人草書歌 戴叔倫
楚僧懷素工草書，古法盡能新有餘。神清骨竦意真率，忽為壯麗就枯澀，龍蛇騰盤獸屹立。馳毫驟墨劇奔駟，人人細問此中妙，懷素自言初不知。
女耕田行 戴叔倫
乳燕入巢筍成竹，誰家二女種新穀。無人無牛不及犁，去年災疫牛囤空，截絹買刀都市中。頭巾掩面畏人識，疏通畦隴防亂苗，整頓溝塍待時雨。日正南岡下餉歸，
柳花歌送客往桂陽 戴叔倫
滄浪渡頭柳花發，斷續因風飛不絕。搖煙拂水積翠間，移家深入桂水源，種柳新成花更繁。定知別後消散盡，
邊城曲 戴叔倫
人生莫作遠行客，遠行莫戍黃沙磧。黃沙磧下八月時，胡笳聽徹雙淚流，羈魂慘慘生邊愁。原頭獵火夜相向，
屯田詞 戴叔倫
春來耕田遍沙磧，老稚欣欣種禾麥。麥苗漸長天苦晴，捕蝗歸來守空屋，囊無寸帛瓶無粟。十月移屯來向城，艱辛歷盡誰得知，望斷天南淚如雨。
巫山高 戴叔倫
巫山峨峨高插天，危峰十二淩紫煙。瞿塘嘈嘈急如弦，陸行巉岩水不前。灑淚向流水，淚歸東海邊。含愁對明月，
早春曲 戴叔倫
青樓昨夜東風轉，錦帳凝寒覺春淺。垂楊搖絲鶯亂啼，玉頰啼紅夢初醒，羞見青鸞鏡中影。儂家少年愛游逸，
白苧詞 戴叔倫
館娃宮中露華冷，月落啼鴉散金井。吳王扶頭酒初醒，新裁白苧勝紅綃，玉佩珠纓金步搖。回鸞轉鳳意自嬌，東風吹花落庭樹，春色催人等閒去。大家為歡莫延佇，
行路難 戴叔倫
出門行路難，富貴安可期。淮陰不免惡少辱，長安車馬隨輕肥，青雲賓從紛交馳。白眼向人多意氣，揚雄閉門空讀書，門前碧草春離離。不如拂衣且歸去，
相思曲 戴叔倫
高樓重重閉明月，腸斷仙郎來年別。紫蕭橫笛寂無聲，恨滿牙床翡翠衾，怨折金釵鳳凰股。井深轆轤嗟綆短，落紅亂逐東流水，一點芳心為君死。妾身願作巫山雲，
送別錢起 戴叔倫
陽關多古調，無奈醉中聞。歸夢吳山遠，離情楚水分。孤舟經暮雨，征路入秋雲。後夜同明月，山窗定憶君。
送張南史 戴叔倫
陋巷無車轍，煙蘿總是春。賈生獨未達，原憲竟忘貧。草座留山月，荷衣遠洛塵。最憐知己在，林下訪閒人。
春日早朝應制 戴叔倫
仙仗肅朝官，承平聖主歡。月沈宮漏靜，雨濕禁花寒。丹荔來金闕，朱櫻貢玉盤。六龍扶禦日，只許近臣看。
早行寄朱山人放 戴叔倫
山曉旅人去，天高秋氣悲。明河川上沒，芳草露中衰。此別又千里，少年能幾時。心知剡溪路，聊且寄前期。
除夜宿石頭驛 戴叔倫
旅館誰相問，寒燈獨可親。一年將盡夜，萬里未歸人。寥落悲前事，支離笑此身。愁顏與衰鬢，明日又逢春。
吳明府自遠而來留宿 戴叔倫
出門逢故友，衣服滿塵埃。歲月不可問，山川何處來。綺城容弊宅，散職寄靈台。自此留君醉，相歡得幾回。
客夜與故人偶集 戴叔倫
天秋月又滿，城闕夜千重。還作江南會，翻疑夢裏逢。風枝驚暗鵲，露草覆寒蛩。羈旅長堪醉，相留畏曉鐘。
送友人東歸 戴叔倫
萬里楊柳色，出關送故人。輕煙拂流水，落日照行塵。積夢江湖闊，憶家兄弟貧。裴回灞亭上，不語自傷春。
江上別張歡 戴叔倫
年年五湖上，厭見五湖春。長醉非關酒，多愁不為貧。山川迷道路，伊洛困風塵。今日扁舟別，俱為滄海人。
廣陵送趙主簿自蜀歸絳州甯覲 戴叔倫
將歸汾水上，遠省錦城來。已泛西江盡，仍隨北雁回。暮雲征馬速，曉月故關開。漸向庭闈近，留君醉一杯。
別友人 戴叔倫
擾擾倦行役，相逢陳蔡間。如何百年內，不見一人閑。對酒惜餘景，問程愁亂山。秋風萬里道，又出穆陵關。
宿城南盛本道懷皇甫冉 戴叔倫
暑夜宿南城，懷人夢不成。高樓邀落月，疊鼓送殘更。隔浦雲林近，滿川風露清。東碕不可見，矯首若為情。
暉上人獨坐亭 戴叔倫
蕭條心境外，兀坐獨參禪。蘿月明磐石，松風落澗泉。性空長入定，心悟自通玄。去住渾無跡，青山謝世緣。
送崔融 戴叔倫
王者應無敵，天兵動遠征。建牙連朔漠，飛騎入胡城。夜月邊塵影，秋風隴水聲。陳琳能草檄，含笑出長平。
游少林寺 戴叔倫
步入招提路，因之訪道林。石龕苔蘚積，香徑白雲深。雙樹含秋色，孤峰起夕陰。屟廊行欲遍，回首一長吟。
崇德道中 戴叔倫
暖日菜心稠，晴煙麥穗抽。客心雙去翼，歸夢一扁舟。廢塔巢雙鶴，長波漾白鷗。關山明月到，愴惻十年遊。
雨 戴叔倫
歷歷愁心亂，迢迢獨夜長。春帆江上雨，曉鏡鬢邊霜。啼鳥雲山靜，落花溪水香。家人亦念我，與汝黯相忘。
過賈誼宅 戴叔倫
一謫長沙地，三年歎逐臣。上書憂漢室，作賦吊靈均。舊宅秋荒草，西風客薦蘋。淒涼回首處，不見洛陽人。
冬日有懷李賀長吉 戴叔倫
歲晚齋居寂，情人動我思。每因一尊酒，重和百篇詩。月冷猿啼慘，天高雁去遲。夜郎流落久，何日是歸期。
送郎士元 戴叔倫
白髮金陵客，懷歸不暫留。交情分兩地，行色載孤舟。黃葉蟬吟晚，滄江雁送秋。何年重會此，詩酒複追遊。
春江獨釣 戴叔倫
獨釣春江上，春江引趣長。斷煙棲草碧，流水帶花香。心事同沙鳥，浮生寄野航。荷衣塵不染，何用濯滄浪。
山居即事 戴叔倫
岩雲掩竹扉，去鳥帶餘暉。地僻生涯薄，山深俗事稀。養花分宿雨，剪葉補秋衣。野渡逢漁子，同舟蕩月歸。
賦得長亭柳 戴叔倫
濯濯長亭柳，陰連灞水流。雨搓金縷細，煙褭翠絲柔。送客添新恨，聽鶯憶舊遊。贈行多折取，那得到深秋。
客中言懷 戴叔倫
白髮照烏紗，逢人只自嗟。官閑如致仕，客久似無家。夜雨孤燈夢，春風幾度花。故園歸有日，詩酒老生涯。
山行 戴叔倫
山行分曙色，一路見人稀。野鳥啼還歇，林花墮不飛。雲迷棲鶴寺，水澀釣魚磯。回首天將暝，逢僧話未歸。
春日訪山人 戴叔倫
遠訪山中客，分泉謾煮茶。相攜林下坐，共惜鬢邊華。歸路逢殘雨，沿溪見落花。候門童子問，遊樂到誰家。
臥病 戴叔倫
門掩青山臥，莓苔積雨深。病多知藥性，客久見人心。眾鳥趨林健，孤蟬抱葉吟。滄洲詩社散，無夢盍朋簪。
贈月溪羽士 戴叔倫
月明溪水上，誰識步虛聲。夜靜金波冷，風微玉練平。自知塵夢遠，一洗道心清。更弄瑤笙罷，秋空鶴又鳴。
贈行腳僧 戴叔倫
補衲隨緣住，難違塵外蹤。木杯能渡水，鐵缽肯降龍。到處棲雲榻，何年臥雪峰。知師歸日近，應偃舊房松。
重遊長真寺 戴叔倫
同到長真寺，青山四面同。鳥啼花竹暗，人散戶庭空。蒲澗千年雨，松門午夜風。舊遊悲往日，回首各西東。
晚望 戴叔倫
山氣碧氤氳，深林帶夕曛。人歸孤嶂晚，犬吠隔溪雲。杉竹何年種，煙塵此地分。桃源寧異此，猶恐世間聞。
寄贈翠岩奉上人 戴叔倫
蘭若倚西岡，年深松桂長。似聞葛洪井，還近贊公房。掛衲雲林淨，翻經石榻涼。下方一回首，煙露日蒼蒼。
過龍灣五王閣訪友人不遇 戴叔倫
野橋秋水落，江閣暝煙微。白日又欲午，高人猶未歸。青林依古塔，虛館靜柴扉。坐久思題字，翻憐柿葉稀。
與友人過山寺 戴叔倫
共有春山興，幽尋此日同。談詩訪靈徹，入社愧陶公。竹暗閒房雨，茶香別院風。誰知塵境外，路與白雲通。
賦得古井送王明府 戴叔倫
古井庇幽亭，涓涓一竇明。仙源通海水，靈液孕山精。久旱寧同涸，長年只自清。欲彰貞白操，酌獻使君行。
送耿十三湋複往遼海 戴叔倫
仗劍萬里去，孤城遼海東。旌旗愁落日，鼓角壯悲風。野迥邊塵息，烽消戍壘空。轅門正休暇，投策拜元戎。
寄禪師寺華上人次韻三首 戴叔倫
百年渾是客，白髮總盈顛。佛國三秋別，雲台五色連。朝盤香積飯，夜甕落花泉。遙憶談玄地，月高人未眠。禪心如落葉，不逐曉風顛。猊坐翻蕭瑟，皋比喜接連。芙蓉開紫霧，湘玉映清泉。白晝談經罷，閑從石上眠。德士名難避，風流學濟顛。禮羅加璧至，薦鶚與雲連。塵世休飛錫，松林且枕泉。近聞離講席，聽雨半山眠。
獨坐 戴叔倫
白髮懷閩嶠，丹心戀薊門。官閑勝道院，宅遠類荒村。二月霜花薄，群山雨氣昏。東菑春事及，好向野人論。
李大夫見贈因之有呈 戴叔倫
何言訪衰疾，旌旆重淹留。謝禮誠難答，裁詩豈易酬。江清寒照動，山迥野雲秋。一醉龍沙上，終歡勝舊遊。
長沙送梁副端歸京 戴叔倫
奏書歸闕下，祖帳出湘東。滿座他鄉別，何年此會同。藉芳憐岸草，聞笛怨江風。且莫乘流去，心期在醉中。
和尉遲侍郎夏杪聞蟬 戴叔倫
楚人方苦熱，柱史獨聞蟬。晴日暮江上，驚風一葉前。蕩搖清管雜，幽咽野風傳。旅舍聞君聽，無由更晝眠。
和李相公勉晦日蓬池遊宴 戴叔倫
高會吹台中，新年月桂空。貂蟬臨野水，旌旆引春風。細草縈斜岸，纖條出故叢。微文複看獵，甯與解神同。
彭婆館逢韋判官使還 戴叔倫
受辭分路遠，會府見君稀。雨雪經年去，軒車此日歸。暮春愁見別，久客順相依。寂寞伊川上，楊花空自飛。
酬別劉九郎評事傳經同泉字 戴叔倫
舉袂掩離弦，枉君愁思篇。忽驚池上鷺，下嚥隴頭泉。對牖牆陰滿，臨扉日影圓。賴聞黃太守，章句此中傳。
漢南遇方評事 戴叔倫
移家住漢陰，不復問華簪。貰酒宜城近，燒田夢澤深。暮山逢鳥入，寒水見魚沈。與物皆無累，終年愜本心。
湘中懷古 戴叔倫
昔人從逝水，有客吊秋風。何意千年隔，論心一日同。楚亭方作亂，漢律正酬功。倏忽桑田變，讒言亦已空。
京口懷古 戴叔倫
大江橫萬里，古渡渺千秋。浩浩波聲險，蒼蒼天色愁。三方歸漢鼎，一水限吳州。霸國今何在，清泉長自流。
逢友生言懷 戴叔倫
安親非避地，羈旅十餘年。道長時流許，家貧故舊憐。相逢今歲暮，遠別一方偏。去住俱難說，江湖正渺然。
長門怨 戴叔倫
自憶專房寵，曾居第一流。移恩向他處，暫妒不容收。夜靜管弦絕，月明宮殿秋。空將舊時意，長望鳳凰樓。
郊園即事寄蕭侍郎 戴叔倫
衰鬢辭餘秩，秋風入故園。結茅成暖室，汲井及清源。鄰里桑麻接，兒童笑語喧。終朝非役役，聊寄遠人言。
贈韋評事攢 戴叔倫
與道共浮沈，人間歲月深。是非園吏夢，憂喜塞翁心。細草誰開徑，芳條自結陰。由來居物外，無事可抽簪。
送少微上人入蜀 戴叔倫
十方俱是夢，一念偶尋山。望刹經巴寺，持瓶向蜀關。亂猿心本定，流水性長閑。世俗多離別，王城幾日還。
送道虔上人游方 戴叔倫
律儀通外學，詩思入禪關。煙景隨緣到，風姿與道閑。貫花留靜室，咒水度空山。誰識浮雲意，悠悠天地間。
送嵩律師頭陀寺 戴叔倫
相傳五部學，更有一人成。此日靈山去，何方半座迎。麻衣逢雪暖，草履躡雲輕。若見中林石，應知第四生。
舟中見雨 戴叔倫
今夜初聽雨，江南杜若青。功名何鹵莽，兄弟總凋零。夢遠愁蝴蝶，情深愧鶺鴒。撫孤終日意，身世尚流萍。
送僧南歸 戴叔倫
兵塵猶澒洞，僧舍亦徵求。師向江南去，予方轂下留。風霜兩足白，宇宙一身浮。歸及梅花發，題詩寄隴頭。
江幹 戴叔倫
江幹望不極，樓閣影繽紛。水氣多為雨，人煙遠是雲。予生何濩落，客路轉辛勤。楊柳牽愁思，和春上翠裙。
過友人隱居 戴叔倫
瀟灑絕塵喧，清溪流繞門。水聲鳴石瀨，蘿影到林軒。地靜留眠鹿，庭虛下飲猿。春花正夾岸，何必問桃源。
宿天竺寺曉發羅源 戴叔倫
黃昏投古寺，深院一燈明。水砌長杉列，風廊敗葉鳴。山雲留別偈，王事速歸程。迢遞羅源路，輕輿候曉行。
留宿羅源西峰寺示輝上人 戴叔倫
一宿西峰寺，塵煩暫覺清。遠林生夕籟，高閣起鐘聲。山寂僧初定，廊深火自明。雖雲殊出處，聊與說無生。
題橫山寺 戴叔倫
偶入橫山寺，湖山景最幽。露涵松翠濕，風湧浪花浮。老衲供茶碗，斜陽送客舟。自緣歸思促，不得更遲留。
泛舟 戴叔倫
風軟扁舟穩，行依綠水堤。孤尊秋露滑，短棹晚煙迷。夜靜月初上，江空天更低。飄飄信流去，誤過子猷溪。
宿靈岩寺 戴叔倫
馬疲盤道峻，投宿入招提。雨急山溪漲，雲迷嶺樹低。涼風來殿角，赤日下天西。偃腹虛簷外，林空鳥恣啼。
江上別劉駕 戴叔倫
天涯芳草遍，江路又逢春。海月留人醉，山花笑客貧。離杯傾祖帳，征騎逐行塵。回首風流地，登臨少一人。
南軒 戴叔倫
野居何處是，軒外一橫塘。座納熏風細，簾垂白日長。面山如對畫，臨水坐流觴。更愛閑花木，欣欣得向陽。
泊雁 戴叔倫
泊雁鳴深渚，收霞落晚川。柝隨風斂陣，樓映月低弦。漠漠汀帆轉，幽幽岸火然。壑危通細路，溝曲繞平田。
巡諸州漸次空靈戍 戴叔倫
寒盡鴻先至，春回客未歸。蚤知名是病，不敢繡為衣。霧積川原暗，山多郡縣稀。明朝下湘岸，更逐鷓鴣飛。
潭州使院書情寄江夏賀蘭副端 戴叔倫
雲雨一蕭散，悠悠關複河。俱從泛舟役，近隔洞庭波。楚水去不盡，秋風今又過。無因得相見，卻恨寄書多。
過柳州 戴叔倫
地盡江南戍，山分桂北林。火雲三月合，石路九疑深。暗穀隨風過，危橋共鳥尋。羈魂愁似絕，不復待猿吟。
經巴東嶺 戴叔倫
巴山不可上，徒馭亦裴回。舊棧歌難度，朝雲濕未開。瀑泉飛雪雨，驚獸走風雷。此去無停候，征人幾日回。
過申州 戴叔倫
萬人曾戰死，幾處見休兵。井邑初安堵，兒童未長成。涼風吹古木，野火入殘營。牢落千餘裏，山空水複清。
次下牢韻 戴叔倫
獨立荒亭上，蕭蕭對晚風。天高吳塞闊，日落楚山空。猿叫三聲斷，江流一水通。前程千萬里，一夕宿巴東。
潘處士宅會別 戴叔倫
相邀寒影晚，惜別故山空。鄰里疏林在，池塘野水通。十年難遇後，一醉幾人同。複此悲行子，蕭蕭逐轉蓬。
暮春沐發晦日書懷寄韋功曹渢李錄事從訓王少府純 戴叔倫
朝沐敞南闈，盤跚待日晞。持梳發更落，覽鏡意多違。吾友見嘗少，春風去不歸。登高取一醉，猶可及芳菲。
長安早春贈萬評事 戴叔倫
春風歸戚裏，曉日上花枝。清管新鶯發，重門細柳垂。經過千騎客，調笑五陵兒。何事靈台客，狂歌自不知。
留別宋處士 戴叔倫
留歡方繼燭，此會豈他人。鄉里游從舊，兒童內外親。夜深愁不醉，老去別何頻。莫折園中柳，相看惜暮春。
留別道州李使君圻 戴叔倫
瀧路下丹徼，郵童揮畫橈。山回千騎隱，雲斷兩鄉遙。漁滬擁寒溜，佘田落遠燒。維舟更相憶，惆悵坐空宵。
將遊東都留別包諫議 戴叔倫
衰客慚墨綬，素舸逐秋風。雲雨恩難報，江湖意已終。縣當仙洞口，路出故園東。唯有新離恨，長留夢寐中。
灞岸別友 戴叔倫
車馬去遲遲，離言未盡時。看花一醉別，會面幾年期。樵路高山館，漁洲楚帝祠。南登回首處，猶得望京師。
臨川從事還別崔法曹 戴叔倫
謬官辭獲免，濫獄會平反。遠與故人別，龍鍾望所言。陰天寒不雨，古木夜多猿。老病北歸去，餘年學灌園。
海上別薛舟 戴叔倫
行旅悲搖落，風波厭別離。客程秋草遠，心事故人知。暮鳥翻江岸，征徒起路岐。自應無定所，還似欲相隨。
婺州路別錄事 戴叔倫
府中相見少，江上獨行遙。會日起離恨，新年別舊僚。春雲猶伴雪，寒渚未通潮。回首群山暝，思君轉寂寥。
建中癸亥歲奉天除夜宿武當山北茅平村 戴叔倫
歲除日又暮，山險路仍新。驅傳迷深谷，瞻星記北辰。古亭聊假寐，中夜忽逢人。相問皆嗚咽，傷心不待春。
京口送皇甫司馬副端曾舒州辭滿歸去東都 戴叔倫
潮水忽複過，雲帆儼欲飛。故園雙闕下，左宦十年歸。晚景照華髮，涼風吹繡衣。淹留更一醉，老去莫相違。
送李審之桂州謁中丞叔 戴叔倫
知音不可遇，才子向天涯。遠水下山急，孤舟上路賒。亂雲收暮雨，雜樹落疏花。到日應文會，風流勝阮家。
送王翁信及第歸江東舊隱 戴叔倫
南行無俗侶，秋雁與寒雲。野趣自多愜，名香日總聞。吳山中路斷，浙水半江分。此地登臨慣，含情一送君。
送李明府之任 戴叔倫
身為百里長，家寵五諸侯。含笑聽猿狖，搖鞭望鬥牛。梅花堪比雪，芳草不知秋。別後南風起，相思夢嶺頭。
送郭太祝中孚歸江東 戴叔倫
鄉人去欲盡，北雁又南飛。京洛風塵久，江湖音信稀。舊山知獨往，一醉莫相違。未得辭羈旅，無勞問是非。
新秋夜寄江右友人 戴叔倫
遙夜獨不寐，寂寥蓬戶中。河明五陵上，月滿九門東。舊知親友散，故園江海空。懷歸正南望，此夕起秋風。
清明日送鄧芮二子還鄉 戴叔倫
鐘鼓喧離日，車徒促夜裝。曉廚新變火，輕柳暗翻霜。傳鏡看華髮，持杯話故鄉。每嫌兒女淚，今日自沾裳。
送謝夷甫宰餘姚縣 戴叔倫
君去方為宰，干戈尚未銷。邑中殘老小，亂後少官僚。廨宇經兵火，公田沒海潮。到時應變俗，新政滿餘姚。
送柳道時餘北還 戴叔倫
征役各異路，煙波同旅愁。輕橈上桂水，大艑下揚州。何處成後會，今朝分舊遊。離心比楊柳，蕭颯不勝秋。
送萬戶曹之任揚州便歸舊隱 戴叔倫
擬歸雲壑去，聊寄宦名中。俸祿資生事，文章實國風。聽潮回楚浪，看月照隋宮。儻有登樓望，還應伴庾公。
送李長史縱之任常州 戴叔倫
不與名利隔，且為江漢遊。吳山本佳麗，謝客舊淹留。狹道通陵口，貧家住蔣州。思歸複怨別，寥落詎關秋。
南賓送蔡侍禦游蜀 戴叔倫
巴江秋欲盡，遠別更淒然。月照高唐峽，人隨賈客船。積雲藏嶮路，流水促行年。不料相逢日，空悲尊酒前。
送崔拾遺峒江淮訪圖書 戴叔倫
九門思諫議，萬里采風謠。關外逢秋月，天涯過晚潮。雁來雲杳杳，木落浦蕭蕭。空怨他鄉別，回舟暮寂寥。
九日送洛陽李丞之任 戴叔倫
為文通絕境，從宦及良辰。洛下知名早，腰邊結綬新。且傾浮菊酒，聊拂染衣塵。獨恨滄波侶，秋來別故人。
奉陪李大夫九日宴龍沙 戴叔倫
邦君采菊地，近接旅人居。一命招衰疾，清光照裏閭。去官慚比謝，下榻貴同徐。莫怪沙邊倒，偏沾杯酌餘。
送車參軍江陵 戴叔倫
槐花落盡柳陰清，蕭索涼天楚客情。海上舊山無的信，公子道存知不棄，欲依劉表住南荊。
游清溪蘭若 戴叔倫
西看疊嶂幾千重，秀色孤標此一峰。丹灶久閑荒宿草，遠對白雲幽隱在，年年不離舊杉松。
贈史開府 戴叔倫
南天胡馬獨悲嘶，白首相逢話鼓鼙。野戰頻年沙朔外，早晚瑤階歸伏奏，獨能畫地取關西。
登樓望月寄鳳翔李少尹 戴叔倫
陌上涼風槐葉凋，夕陽清露濕寒條。登樓望月楚山迥，軒轅不重無名客，此地還能訪寂寥。
和汴州李相公勉人日喜春 戴叔倫
年來日日春光好，今日春光好更新。獨獻菜羹憐應節，東合此時聞一曲，翻令和者不勝春。
奉酬盧端公飲後贈諸公見示之作 戴叔倫
佐幕臨戎旌旆間，五營無事萬家閑。風吹楊柳漸拂地，當時不敢辭先醉，誤逐群公倒載還。
贈司空拾遺 戴叔倫
侍臣何事辭雲陛，江上彈冠見雪花。望闕未承丹鳳詔，高館更容塵外客，仍令歸去待瓊華。
越溪村居 戴叔倫
年來橈客寄禪扉，多話貧居在翠微。黃雀數聲催柳變，負米到家春未盡，風蘿閑掃釣魚磯。
贈韓道士 戴叔倫
日暮秋風吹野花，上清歸客意無涯。桃源寂寂煙霞閉，東城南陌頻相見，應是壺中別有家。
寄萬德躬故居 戴叔倫
日暮山風吹女蘿，故人舟楫定如何。呂仙祠下寒砧急，何時醉把黃花酒，聽爾南征長短歌。
寄司空曙 戴叔倫
細雨柴門生遠愁，向來詩句若為酬。林花落處頻中酒，可能相別還相憶，莫遣楊花笑白頭。
過故人陳羽山居 戴叔倫
向來攜酒共追攀，此日看雲獨未還。不見山中人半載，卻望夏洋懷二妙，滿崖霜樹曉斑斑。
吊暢當 戴叔倫
萬里江南一布衣，早將佳句動京畿。徒聞子敬遺琴在，玉堂知己能銘述，猶得精魂慰所依。
寄劉禹錫 戴叔倫
謝相園西石徑斜，知君習隱暫為家。有時出郭行芳草，五年不見西山色，悵望浮雲隱落霞。
寄孟郊 戴叔倫
亂餘城郭怕經過，到處閑門長薜蘿。用世空悲聞道淺，石上幽期春又暮，何時載酒聽高歌。
贈徐山人 戴叔倫
亂餘山水半凋殘，江上逢君春正闌。針自指南天窅窅，回首風塵千裏外，故園煙雨五峰寒。
過賈誼舊居 戴叔倫
楚鄉卑濕歎殊方，鵩賦人非宅已荒。謾有長書憂漢室，過客不須頻太息，咸陽宮殿亦淒涼。
宮詞 戴叔倫
紫禁迢迢宮漏鳴，夜深無語獨含情。春風鸞鏡愁中影，貞心一任蛾眉妒，買賦何須問馬卿。
漢宮人入道 戴叔倫
蕭蕭白髮出宮門，羽服星冠道意存。霄漢九重辭鳳闕，回首吹簫天上伴，上陽花落共誰言。
二靈寺守歲 戴叔倫
守歲山房迥絕緣，燈光香灺共蕭然。無人更獻椒花頌，憂心悄悄渾忘寐，坐待扶桑日麗天。
暮春感懷 戴叔倫
杜宇聲聲喚客愁，故園何處此登樓。落花飛絮成春夢，東皇去後韶華盡，老圃寒香別有秋。四十無聞懶慢身，放情丘壑任天真。悠悠往事杯中物，山花水鳥皆知己，百遍相過不厭貧。
哭朱放 戴叔倫
幾年湖海挹餘芳，豈料蘭摧一夜霜。人世空傳名耿耿，最是不堪回首處，九泉煙冷樹蒼蒼。
酬盩厔耿少府湋見寄 戴叔倫
方丈蕭蕭落葉中，暮天深巷起悲風。流年不盡人自老，遙聞相訪頻逢雪，一醉寒宵誰與同。
贈慧上人 戴叔倫
仙槎江口槎溪寺，幾度停舟訪未能。自恨頻年為遠客，何日卻飛真錫返，故人丘木翳寒藤。
漸至涪州先寄王員外使君縱 戴叔倫
文教通夷俗，均輸問火田。江分巴字水，樹入夜郎煙。毒瘴含秋氣，陰崖蔽曙天。路難空計日，身老不由年。將命寧知遠，歸心詎可傳。星郎複何意，出守五溪邊。
和河南羅主簿送校書兄歸江南 戴叔倫
兄弟泣殊方，天涯指故鄉。斷雲無定處，歸雁不成行。草莽人煙少，風波水驛長。上虞親渤澥，東楚隔瀟湘。古戍陰傳火，寒蕪曉帶霜。海門潮灩灩，沙岸荻蒼蒼。京輦辭芸閣，蘅芳憶草堂。知君始寧隱，還緝舊荷裳。
曉聞長樂鐘聲 戴叔倫
漢苑鐘聲早，秦郊曙色分。霜淩萬戶徹，風散一城聞。已啟蓬萊殿，初朝鴛鷺群。虛心方應物，大扣欲幹雲。近雜雞人唱，新傳鳧氏文。能令翰苑客，流聽思氛氳。
聽霜鐘 戴叔倫
渺渺飛霜夜，寥寥遠岫鐘。出雲疑斷續，入戶乍舂容。度枕頻驚夢，隨風幾韻松。悠揚來不已，杳靄去何從。仿佛煙嵐隔，依稀岩嶠重。此時聊一聽，餘響繞千峰。
同前 戴叔倫
寥亮來豐嶺，分明辨古鐘。應霜如自擊，中節每相從。靜聽非閑扣，潛應蘊聖蹤。風間時斷續，雲外更舂容。虛警和清籟，雄鳴隔亂峰。因知諭知己，感激更難逢。